Niels Juels gate (Oslo)

mini|Bebyggelsen i Niels Juels gate fikk store skader ved Filipstadulykken i 1943. Slik så nr. 6 ut på 1920-tallet. Denne gården ble revet og erstattet med en funkisgård.
mini|Løkkehuset på Øvre Skillebekk (ark. Christian H. Grosch), som hadde adresse Niels Juels gate 11, ble revet i 1961.
mini|Iblant blir gårder revet og nye oppført. Nr. 68 ble jevnet med jorden i 1965. Husrekken er i omtrent samme område som trehusene på forrige bilde.
Niels Juels gate (1A–51, 2–70B) er en gate på Frogner i Oslo. Den går fra Svoldergata og krysser Drammensveien ved Olaf Bulls plass på Skillebekk. Videre krysses blant annet Bygdøy allé, Frognerveien, Colbjørnsens gate og Gyldenløves gate før gaten ender i Briskebyveien. Gaten fikk navn i 1879 etter sjøhelt og admiral Niels Juel (1629–97).

Opprinnelig gikk Niels Juels gate fra Skarpsnogata, som gikk parallelt med jernbanesporet langs Frognerkilens daværende strandlinje. Skarpsnogata startet ved Framnesveien og var planlagt ført frem til Hafrsfjordgata, men slik ble det ikke. I dag strekker den seg over kun ett kvartal mellom Leiv Eirikssons gate og Bjørn Farmanns gate.

 Skillebekk 
Arkitektonisk kan Niels Juels gate grovt sett deles i tre. Bebyggelsen ved Skillebekk (nedenfor Drammensveien) er for det meste fra 1890-årene og utgjør et relativt helhetlig bygningsmiljø tegnet av arkitekter som Carl Aaman, Frithjof Aslesen, Henrik Nissen, Ivar Cock og Marius Finstad Leyell. Bygningene har typisk en blanding av pusset og upusset tegl, og de fleste har brukne hjørner. Stilen er for det meste nyrenessanse, med enkelte innslag av nybarokk. Bygningene ble til dels sterkt skadet ved Filipstadulykken i 1943, og det var nødvendig med omfattende restaurering i etterkant.

 Drammensveien til Bygdøy allé 
Gateløpet mellom Drammensveien og Bygdøy allé har ikke noe enhetlig stiluttrykk. Bygningene spenner over et tidsrom på mange tiår og har betydelige individuelle forskjeller, fra klassiske 1890-tallsbygårder på vestsiden nær Bygdøy allé (med adresse knyttet til nabogatene) til funkisblokker og trehus. Mellom Indias ambassade (nr. 30) og Mogens Thorsens gate er et parallelt gateløp og en ekstra husrekke. Dette går over et høydedrag som i sin tid tilhørte Dedekams løkke, og på toppen tronet Villa Fjeldstuen.

 Bygdøy allé til Briskebyveien 
Nord for Bygdøy allé er vi tilbake til siste halvdel av 1890-tallet og bygårder utført av arkitekter som Carl Michalsen (nr. 25, 31, 38, 44), Ludwig Zapffe (nr. 33), Carl Konopka (nr. 35, 37, 39, 41) og Nestor Thomassen (nr. 46 og 48). Dessuten ligger et par skoler på nordsiden av veien. I enden av gaten mot Briskebyveien og med innganger også rundt hjørnene er nr. 51 (Urania-gården) og 70. Enkelte gårder innimellom er av nyere dato og med stilpreg deretter.

 Bygninger 
NrBildeBeskrivelse 1  Niels Juels gate 1|100px|bottom  Leiegård oppført 1894 for murmester Emil Christophersen ved arkitekt Carl Aaman. 5 etasjer med flater av rød tegl samt pussede, gulmalte flater. Nyrenessanse. Listeført. Utgjør sammen med Framnesveien 6 et helt kvartal. 2  Niels Juels gate 2|100px|bottom  Leiegård oppført 1901 ved arkitekt Frithjof Aslesen. 4 etasjer i tegl, dels med upussede veggflater. Listeført. Danner kvartal sammen med nr. 4 samt Svoldergata 1 og Gabels gate 1–3. 3  Niels Juels gate 3|100px|bottom  Leiegård oppført 1893 for murmester Carl Olsen ved arkitekt Carl Aaman. Pusset og upusset rød tegl i fire etasjer samt loftsetasje, brukket hjørne. Nyrenessanse. Omfattende reparert etter Filipstadulykken i 1943. Listeført. Utgjør et kvartal sammen med nr. 5 samt Framnesveien 8–10. 4  Niels Juels gate 4|100px|bottom  Leiegård oppført i 1902 for A. Johannesen ved arkitekt Frithjof Aslesen. Pusset tegl, fire etasjer samt loftsetasje, brukket hjørne. Listeført. 5  Niels Juels gate 5|100px|bottom  Bygård oppført 1893 for murmester A. Olsen ved arkitekt Carl Aaman. Pusset og upusset rød tegl i fire etasjer samt loftsetasje (utbygget senere), brukket hjørne. Nybarokk og nyrenessanse. Omfattende reparert etter Filipstadulykken i 1943. Listeført. 6  Niels Juels gate 6|100px|bottom  Her stod tidligere en nyrenessansepreget bygård med karakteristiske horisontale striper, jf. bilde til høyre. Denne ble skadet i Filipstadulykken og ble i 1947 erstattet med en bygård tegnet av G.D. Advocaat. Seks etasjer, hvorav nederste delvis under bakkeplan. Pusset fasade. Skiller seg med sin funkisaktige stil noe ut fra de andre byggene i området. 7  Niels Juels gate 7|100px|bottom  Bygård oppført 1895 for murmester Joh. Andersen ved arkitekt Henrik Nissen. Fire etasjer samt senere utbygget loftsetasje. Rød og gul tegl med karakteristisk veksling mellom upussede og pussede flater. Nybarokk. Danner kvartal sammen med nr. 9 samt Framnesveien 12–16 og Munkedamsveien 96–98. Listeført. 8  Niels Juels gate 8|100px|bottom  Leiegård oppført i 1895–96 for murmester Axel Olsen ved arkitekt Ivar Cock. Pusset tegl i fire etasjer (samt senere utbygget loftsetasje) med brukket hjørne. Inngang fra Skillebekk. Omfattende reparert etter Filipstadulykken i 1943 og brannskadet i 1958. Listeført. 9  Niels Juels gate 9|100px|bottom  Leiegård oppført 1891 for murmester Emil Cristophersen ved arkitekt Carl Aaman. Pusset tegl i fire etasjer samt senere utbygget loftsetasje. Fasade med søylepar og mange andre detaljer. Oppført samtidig med de sammenhengende Munkedamsveien 96 og 98, men med ganske forskjellig fasade. Jernvarehandel i 1. etasje, ellers leiligheter. Listeført. 10  Niels Juels gate 10|100px|bottom  Bygård i nyrenessanse med enkelte andre detaljer, oppført i 1892. Fire etasjer, rød tegl, med upussede og (for det meste) pussede flater. Arkitekt: Marius Finstad Leyell. Gården fikk betydelige skader i Filipstadulykken i 1943 og ble satt i stand igjen året etter. Listeført. 11  Niels Juels gate 11|100px|bottom  Boligblokk i fire etasjer. Før 1961 stod løkkehuset Øvre Skillebekk (ark. Christian H. Grosch) her (tidl. adresse Drammensveien 65). Skillebekkløkkene var blitt skilt ut fra Frogner hovedgård i 1760-årene. 12  Niels Juels gate 12|100px|bottom  Boligblokk i fem etasjer (hvorav én tilbaketrukket) med pusset fasade. 13  Niels Juels gate 13|100px|bottom  Stor trevilla oppført som tomannsbolig i 1888 for malermester Theodor Gunerius Rosted ved arkitekt Einar Smith. Sveitserhus med tårnkonstruksjon og kryssende gavler. Vernet etter Plan- og bygningsloven. I 1933 ble en helleristning fra bronsealderen funnet under gravearbeid utenfor nr. 13, en avlang rullestein med en skipsfigur, utstilt i Oldsaksamlingen i Historisk Museum. 14  Niels Juels gate 14|100px|bottom  Villaaktig boliggård (ark. Harald Olsen) oppført 1887. Ligger på et høydedrag bak nr. 12. Tre etasjer samt sokkel-/kjelleretasje. Pusset fasade. I utgangspunktet et U-formet bygg med et par karnapper og en sidefløy som bryter opp symmetrien. Listeført. 15  Niels Juels gate 15|100px|bottom  Teglvilla i funkisstil (ark. Jens Dunker og Georg Rohde), oppført 1938. Listeført. 16  Niels Juels gate 16|100px|bottom  Frittliggende leiegård i hollandsk nyrenessanse, tegnet av Ove Ekman og oppført for Jan Andersen i 1890–91. Upusset rød tegl med stukkontraster. Ligger tilbaketrukket (og med adkomst fra sidevei) bak nr. 18, som er en boligblokk. Listeført. 18  Niels Juels gate 18|100px|bottom  Boligblokk i fire etasjer. Huser også Skillebekk-klinikken. 19–21  Niels Juels gate 19–21|100px|bottom  Mogens Thorsens og Hustrus Stiftelse, med boliger for trengende eldre enslige. Nåværende bygg fra 1959. 25  Niels Juels gate 25|100px|bottom  Bygård oppført i 1897–98 for murmester A. Pettersen ved  Carl Michalsen. Fire etasjer, pusset fasade med buemønster i tegl over vinduene samt en rekke andre dekordetaljer. Loftsleiligheter tilføyd i 1925. Næringslokaler på bakkeplan. Listeført. 26  Niels Juels gate 26|100px|bottom  Funksjonalistisk gård i tegl (ark. Ahasverus Munthe-Kaas Vejre) oppført i 1933. Tre etasjer samt sokkeletasje og tilbaketrukket loftsetasje. Vernet etter PBL. 27  Niels Juels gate 27|100px|bottom  Hjørnegård på nedsiden av Frognerveien, ved siden av Frogner Atrium. Tegnet av Marius Finstad Leyell og oppført 1898. Fire etasjer i pusset tegl. Brukket hjørne med karnapp og tårnkonstruksjon. Listeført. 28  Niels Juels gate 26|100px|bottom  Funksjonalistisk gård i tegl (ark. Ahasverus Munthe-Kaas Vejre) oppført 1933. Vernet etter PBL. 29  Niels Juels gate 29|100px|bottom  Hjørnegård (ark. Georges Heinecke) på oversiden av Frognerveien oppført i 1898. Fire etasjer i gul tegl med store upussede flater samt loftsetasje. Brukket hjørne med karnapp. Her har det tidligere vært hotell og hospits, men bygget har nå småleiligheter. Listeført. 30  Niels Juels gate 30|100px|bottom  Enebolig i to etasjer (ark. Blakstad og Munthe-Kaas) oppført i 1938. I dag Indias ambassade. Listeført. 31  Niels Juels gate 31|100px|bottom  Leiegård i fire etasjer tegnet av Carl Michalsen og oppført i 1898. Gul tegl. Listeført. 32  Niels Juels gate 32|100px|bottom  Murvilla tegnet av Blakstad og Munthe-Kaas og oppført i 1941. Funkis. Innvendige vegg- og takmalerier av Axel Revold. Fredet. 33  Niels Juels gate 33B og Colbjørnsens gate 14 og 12|100px|bottom  Hjørnegård (ark. Ludwig Zapffe) ved Colbjørnsens gate oppført 1898 for byggmester C. G. Edqvist. Fire etasjer i gul tegl. Nyrenessanse. Listeført. 34  Niels Juels gate 34|100px|bottom  Leiegård oppført 1936 ved arkitekt Hans Backer Fürst. Funksjonalisme. Vernet etter PBL. 35  Niels Juels gate 35|100px|bottom  Hjørnegård (ark. Carl Konopka) på oversiden av Colbjørnsens gate oppført 1896 for Carl og Søren Pedersen. Fire etasjer i pusset tegl. Brukket hjørne. Nyrenessanse. Listeført. 36  Niels Juels gate 36|100px|bottom  Leiegård oppført 1936 ved arkitekt Hans Backer Fürst. Funksjonalisme. Vernet etter PBL. 37  Niels Juels gate 37|100px|bottom  Leiegård (ark. Carl Konopka) oppført 1897 for Carl og Søren Pedersen. Fire etasjer i pusset tegl. Listeført. 38  Niels Juels gate 38|100px|bottom  Hjørnegård (ark. Carl Michalsen) på nedsiden av Frognerveien oppført 1897 for Edv. Danielsen. Fire etasjer i gul tegl samt loftsetasje. Brukket hjørne med smijernsbalkonger og tårnoppbygg. Listeført. 39  Niels Juels gate 39|100px|bottom  Hjørnegård (ark. Carl Konopka) ved President Harbitz' gate oppført 1896 for Carl og Søren Pedersen. Fire etasjer i pusset tegl. Brukket hjørne. Listeført. 40  Niels Juels gate 40|100px|bottom  Hjørnegård (ark. Christian Reuter) på oversiden av Frognerveien oppført ca. 1894 for Ole Olsen. Fire etasjer i pusset tegl. Brukket hjørne. Listeført. 41  Niels Juels gate 41|100px|bottom  Hjørnegård (ark. Carl Konopka) ved President Harbitz' gate oppført 1896 for Carl og Søren Pedersen. Rundt hjørnet i samme gård er President Harbitz’ gate 9. Fire etasjer i pusset tegl. Brukket hjørne med smijernsbalkonger. Listeført. Her bodde Carl Jeppesen (Oslos ordfører 1917–19) i hjørneleiligheten i fjerde etasje fra 1908 til 1930.  42  Niels Juels gate 42|100px|bottom  Leiegård (ark. Heinrich Jürgensen) oppført 1895–96. Fire etasjer i pusset tegl. Listeført. 43  Niels Juels gate 43|100px|bottom  Hjørnegård (ark. Olaf Boye) ved Meltzers gate oppført for Boye og murmester Johan Rasmussen. Fire etasjer i pusset og upusset tegl samt loftsetasje (innredet med leiligheter i etterhånd). Brukket hjørne med balkonger. Listeført. 44  Niels Juels gate 44|100px|bottom  Leiegård (ark. Carl Michalsen) oppført 1896–97. Upusset og pusset tegl i fire etasjer. Listeført. 45  Niels Juels gate 45|100px|bottom  Hjørnegård på oversiden av Meltzers gate. Fem etasjer i pusset tegl samt loftsetasje. Brukket hjørne med brede smijernsbalkonger i 3.–5. etasje. Listeført. 46  Niels Juels gate 46|100px|bottom  Leiegård (ark. Nestor Thomassen) oppført 1896–97 for arkitekten selv med datter. Fire etasjer (samt loftsetasje) i rød tegl, for det meste pusset. Tidligere balkonger er fjernet. Listeført. 47  Niels Juels gate 47|100px|bottom  Leiegård (ark. Olaf Boye) oppført 1896–97 for murmester Joh. Rasmussen. Fire etasjer i pusset tegl. Listeført. 48  Niels Juels gate 48|100px|bottom  Leiegård oppført 1897–98 av og for arkitekt Nestor Thomassen. Fire etasjer (samt loftsetasje) i rød tegl, for det meste pusset. Bratt saltak. Arkitekten bodde selv noen år i gården. Listeført. 49  Niels Juels gate 49|100px|bottom  Leiegård (ark. Olaf Boye) oppført 1896–97 for murmester Joh. Rasmussen.  Fire etasjer i pusset tegl samt loftsetasje. Listeført. 50  Niels Juels gate 50|100px|bottom  Hjørnegård (ark. Adolf Agthe) ved Colbjørnsens gate oppført 1896 for murmester Olaf O. Vidnes. Fire etasjer i pusset tegl. Brukket hjørne med balkonger. Listeført. 51  Niels Juels gate 51|100px|bottom  Urania-gården (ark. Kristen Rivertz), leiegård i nyrenessanse på hjørnet mot Briskebyveien, oppført 1896–97 for murmester Joh. Rasmussen. Fire etasjer, med fasader av gul, upusset tegl samt puss og stukk, brukket hjørne. 52  Niels Juels gate 52|100px|bottom  Tidligere Frogner skole. Tegnet av Ove Ekman og Einar Smith og oppført i 1899. Nedlagt i 1970. I 1991 ble lokalene overtatt av Hartvig Nissens skole. Listeført. 56  Niels Juels gate 56|100px|bottom  Hartvig Nissens skole. Oppført 1898 etter tegninger av Henrik Nissen. Omregulert til President Harbitz’ gate 11. 64  Niels Juels gate 64|100px|bottom  Funksjonalistisk bygård (ark. Otto V. Juell) oppført 1937. Seks etasjer med pusset fasade. 66  Niels Juels gate 66|100px|bottom  Bygård i fire etasjer i pusset tegl (ark. Oscar Dehkes) oppført 1902 for fabrikkeier Peter Thoretius Halvorsen, som var en av initiativtagerne til opprettelsen av Frelsesarmeen i Norge. Varierende eierskap og bruk gjennom tidene. Fremstår i dag som boliggård. Listeført. 70  Niels Juels gate 70A-B|100px|bottom  Funksjonalistisk hjørnegård (ark. L.W. Wilhelmsen) mot Briskebyveien på oversiden, oppført 1929. Fem etasjer med pusset fasade. Brukket hjørne med to vinduer i bredden. Bl.a. konditori og kaffebar i gateetasjen.

 Referanser 
Oslo gårdkalender, s. 225.
Oslo gårdkalender, s. 226.
Oslo gårdkalender, s. 227.
Oslo gårdkalender, s. 228.
Oslo gårdkalender, del 2, s. 58.

Geir Tandberg Steigan: Niels Juels gate 1 (Arkitekturhistorie.no)
Geir Tandberg Steigan: Niels Juels gate 2 (Arkitekturhistorie.no)
Geir Tandberg Steigan: Niels Juels gate 3 (Arkitekturhistorie.no)
Geir Tandberg Steigan: Niels Juels gate 4 (Arkitekturhistorie.no)
Geir Tandberg Steigan: Niels Juels gate 5 (Arkitekturhistorie.no)
Geir Tandberg Steigan: Niels Juels gate 7 (Arkitekturhistorie.no)
Geir Tandberg Steigan: Niels Juels gate 8 (Arkitekturhistorie.no)
Geir Tandberg Steigan: Niels Juels gate 9 (Arkitekturhistorie.no)
Geir Tandberg Steigan: Niels Juels gate 10 (Arkitekturhistorie.no)
Geir Tandberg Steigan: Niels Juels gate 13 (Arkitekturhistorie.no)
Geir Tandberg Steigan: Niels Juels gate 16 (Arkitekturhistorie.no)
Geir Tandberg Steigan: Niels Juels gate 25 (Arkitekturhistorie.no)
Geir Tandberg Steigan: Niels Juels gate 31 (Arkitekturhistorie.no)
Geir Tandberg Steigan: Niels Juels gate 33 (Arkitekturhistorie.no)
Geir Tandberg Steigan: Niels Juels gate 35 (Arkitekturhistorie.no)
Geir Tandberg Steigan: Niels Juels gate 37 (Arkitekturhistorie.no)
Geir Tandberg Steigan: Niels Juels gate 38 (Arkitekturhistorie.no)
Geir Tandberg Steigan: Niels Juels gate 39 (Arkitekturhistorie.no)
Geir Tandberg Steigan: Niels Juels gate 40 (Arkitekturhistorie.no)
Geir Tandberg Steigan: Niels Juels gate 41 (Arkitekturhistorie.no)
Geir Tandberg Steigan: Niels Juels gate 43 (Arkitekturhistorie.no)
Geir Tandberg Steigan: Niels Juels gate 44 (Arkitekturhistorie.no)
Geir Tandberg Steigan: Niels Juels gate 46 (Arkitekturhistorie.no)
Geir Tandberg Steigan: Niels Juels gate 48 (Arkitekturhistorie.no)
Geir Tandberg Steigan: Niels Juels gate 50 (Arkitekturhistorie.no)
Geir Tandberg Steigan: Niels Juels gate 51, Uraniagården (Arkitekturhistorie.no)
Geir Tandberg Steigan: Niels Juels gate 66 (Arkitekturhistorie.no)

 Frognerfunkis (Byantikvaren i Oslo kommune)

Aftenposten, 20. september 2006

«Helleristninger», ''Oslo byleksikon

Oslo byleksikon: Mogens Thorsens og Hustrus Stiftelse

Oslo byleksikon: Skillebekk (løkke)

Byminner nr. 4/2014, s. 18–19, jf. kart fra 1900  hos Oslo byarkiv

 Litteratur 
 Oslo byleksikon: Niels Juels gate


 Eksterne lenker 


Kategori:Veier på Frogner (strøk)
Kategori:Veier i Oslo oppkalt etter menn
Kategori:Kulturminner i bydel Frogner